江上被花恼不彻,无处告诉只颠狂。走觅南邻爱酒伴,经旬出饮独空床。
稠花乱蕊畏江滨,行步欹危实怕春。诗酒尚堪驱使在,未须料理白头人。
江深竹静两三家,多事红花映白花。报答春光知有处,应须美酒送生涯。
东望少城花满烟,百花高楼更可怜。谁能载酒开金盏,唤取佳人舞绣筵。
黄师塔前江水东,春光懒困倚微风。桃花一簇开无主,可爱深红爱浅红。
黄四娘家花满蹊,千朵万朵压枝低。留连戏蝶时时舞,自在娇莺恰恰啼。
不是爱花即肯死,只恐花尽老相催。繁枝容易纷纷落,嫩叶商量细细开。
《水槛遣心》
年代: 唐 作者: 杜甫
去郭轩楹敞,无村眺望赊。澄江平少岸,幽树晚多花。
细雨鱼儿出,微风燕子斜。城中十万户,此地两三家。
蜀天常夜雨,江槛已朝晴。叶润林塘密,衣干枕席清。
不堪祗老病,何得尚浮名。浅把涓涓酒,深凭送此生。
《绝句二首》
年代: 唐 作者: 杜甫
迟日江山丽,春风花草香。泥融飞燕子,沙暖睡鸳鸯。
江碧鸟逾白,山青花欲燃。今春看又过,何日是归年。
《曲江对雨》
年代: 唐 作者: 杜甫
城上春云覆苑墙,江亭晚色静年芳。林花著雨燕脂落,水荇牵风翠带长。
龙武新军深驻辇,芙蓉别殿谩焚香。何时诏此金钱会,暂醉佳人锦瑟旁。
《丽春》
年代: 唐 作者: 杜甫
百草竞春华,丽春应最胜。少须好颜色,多漫枝条剩。
纷纷桃李枝,处处总能移。如何贵此重,却怕有人知。
《春远》
年代: 唐 作者: 杜甫
肃肃花絮晚,菲菲红素轻。日长唯鸟雀,春远独柴荆。
数有关中乱,何曾剑外清。故乡归不得,地入亚夫营。

5.关于描写季节的诗句

一、《春宫曲》
王昌龄(唐代)
昨夜风开露井桃,未央前殿月轮高。
平阳歌舞新承宠,帘外春寒赐锦袍。
译文:
昨夜的春风吹开了露井边的桃花,未央宫前的明月高高地挂在天上。
平阳公主家的歌女新受武帝宠幸,见帘外略有春寒皇上特把锦袍赐给她。
二、《江村》
杜甫(唐代)
清江一曲抱村流,长夏江村事事幽。
自去自来堂上燕,相亲相近水中鸥。
老妻画纸为棋局,稚子敲针作钓钩。
但有故人供禄米,微躯此外更何求?
译文:
清澈的江水曲折地绕村流过,长长的夏日里,村中的一切都显得幽雅。
梁上的燕子自由自在地飞来飞去,水中的白鸥相亲相近,相伴相随。
老妻正在用纸画一张棋盘,小儿子敲打着针作一只鱼钩。
只要有老朋友给予一些钱米,我还有什么奢求呢?
三、《枫桥夜泊 》
张继(唐代)
月落乌啼霜满天,江枫渔火对愁眠。
姑苏城外寒山寺,夜半钟声到客船。
译文:
月亮已落下乌鸦啼叫寒气满天, 对着江边枫树和渔火忧愁而眠。
姑苏城外那寂寞清静寒山古寺, 半夜里敲钟的声音传到了客船。
四、《清平乐·村居》
辛弃疾(宋代)
茅檐低小,溪上青青草。
醉里吴音相媚好,白发谁家翁媪?
大儿锄豆溪东,中儿正织鸡笼。
最喜小儿亡赖,溪头卧剥莲蓬。
译文
草屋的茅檐又低又小,溪边长满了碧绿的小草。
含有醉意的吴地方言,听起来温柔又美好,那满头白发的老人是谁家的呀?
大儿子在溪东边的豆田锄草,二儿子正忙于编织鸡笼。
最令人喜爱的是小儿子,他正横卧在溪头草丛,剥着刚摘下的莲蓬。
五、《终南望余雪》
祖咏(唐代)
终南阴岭秀,积雪浮云端。
林表明霁色,城中增暮寒。
译文:
遥望终南,北山秀丽,皑皑白雪,若浮云间。
雪后初晴,林梢之间闪烁着夕阳余晖,晚时分,长安城内又添了几分积寒。

6.杜甫关于月的诗句

今夜鄜州月,闺中只独看。 杜甫:月夜
星临万户动,月傍九霄多。 杜甫:春宿左省
露从今夜白,月是故乡明。 杜甫:月夜忆舍弟
落月满屋梁,犹疑照颜色。 杜甫:梦李白二首之一
鸿飞冥冥日月白,青枫叶赤天雨霜。 杜甫:寄韩谏议
云来气接巫峡长,月出寒通雪山白。 杜甫:古柏行
玳筵急管曲复终,乐极哀来月东出。 杜甫:观公孙大娘弟子舞剑器行并序
三峡楼台淹日月,五溪衣服共云山。 杜甫:咏怀古迹五首之一
画图省识春风面,环佩空归月下魂。 杜甫:咏怀古迹五首之三
八月十五夜月 (唐 杜甫)
满月飞明镜,归心折大刀。
转蓬行地远,攀桂仰天高。
水路疑霜雪,林栖见羽毛。
此时瞻白兔,直欲数秋毫。
月夜忆舍弟 (杜甫)
戍鼓断人行,边秋一雁声。
露从今夜白,月是故乡明。
有弟皆分散,无家问死生。
寄书长不达,况乃未休兵。

7.杜甫写的描写关于秋天的诗句

月夜忆舍弟
唐代:杜甫
戍鼓断人行,边秋一雁声。
露从今夜白,月是故乡明。
有弟皆分散,无家问死生。
寄书长不达,况乃未休兵。
春望
唐代:杜甫
国破山河在,城春草木深。
感时花溅泪,恨别鸟惊心。
烽火连三月,家书抵万金。
白头搔更短,浑欲不胜簪。
登高
唐代:杜甫
风急天高猿啸哀,渚清沙白鸟飞回。
无边落木萧萧下,不尽长江滚滚来。
万里悲秋常作客,百年多病独登台。
艰难苦恨繁霜鬓,潦倒新停浊酒杯。

8.描写杜甫的春天的诗句

杜甫描写春天的诗句有:1、好雨知时节,当春乃发生。
—— 杜甫《春夜喜雨》2、随风潜入夜,润物细无声。 —— 杜甫《春夜喜雨》3、晓看红湿处,花重锦官城。
—— 杜甫《春夜喜雨》4、迟日江山丽,春风花草香。 —— 杜甫《绝句二首》5、国破山河在,城春草木深。
—— 杜甫《春望》6、感时花溅泪,恨别鸟惊心。 —— 杜甫《春望》扩展资料:杜甫(公元712年-公元770年),字子美,自号少陵野老。
汉族,祖籍襄阳,河南巩县(今河南省巩义)人。唐代伟大的现实主义诗人,与李白合称“李杜”。
为了与另两位诗人李商隐与杜牧即“小李杜”区别,杜甫与李白又合称“大李杜”,杜甫也常被称为"老杜"。